Ինչպէս յայտնում է «Արմէնպրես»-ը, «Արցախպրես»-ի թղթակցի հաղորդմամբ՝ ՀՀԿ պատգամաւոր Գագիկ Մինասեանն ասել է, որ բաւականին լուրջ եւ անկեղծ զրոյց են ունեցել ԱՀ Նախագահի հետ՝ Հայաստանի ներքաղաքական վերջին իրադարձութիւնների ֆոնին քննարկելով Արցախի անվտանգութեան հարցը: Գ. Մինասեանի խօսքով՝ հանդիպումը նպատակ էր հետապնդում նաեւ Արցախի Նախագահի ազդեցիկ դերը ի նպաստ բերելու ստեղծւած ներքաղաքական լարւածութեան թուլացման եւ երկխօսութեան համար: «Համոզւած եմ նաեւ, որ մեր ժողովուրդը սթափ է գնահատում իրավիճակը, եւ որ այդ սթափութիւնը մեզ կը տանի դրական լիցքերի: Կարծում եմ՝ այն համախմբւածութիւնը, որ գոյութիւն ունի ժողովրդի մէջ, պէտք է օգտագործել միայն ի շահ մեր պետութեան անվտանգութեան ապահովման եւ տնտեսական վերելքի»,- աւելացրել է Գ. Մինասեանը: